Ang Mo Kion metroasema

Ang Mo Kio on Singaporen Mass Rapid Transit -metrojärjestelmän asema North South Linella (NSL) Ang Mo Kion alueella Singaporen koillisella suuralueella. Se avattiin 7. marraskuuta 1987. Cross Island Linen asema on rakenteilla, ja se avataan vuonna 2030. Historia Ang Mo Kiosta suunniteltiin alun perin North South Linen pääteasemaa. Kesäkuussa 1983 kuitenkin ilmoitettiin, että North South Linea oli jatkettu Ang Mo Kion asemalta Yio Chu Kangiin. 12. kesäkuuta 1984 solmittiin sopimus San Tengin ja Ang Mo Kion välisen rautatiesillan rakentamisesta yhdessä Ang Mo Kion ja Yio Chu Kangin asemien kanssa. Tässä sopimuksessa määrättiin myös, että Ang Mo Kio Street 53:n osuus aina Ang Mo Kio Avenue 8:lle asti täytyy sulkea pysyvästi vuonna 1985 ja tasoittaa, jotta rautatie voitaisiin rakentaa maan päälle. Cross Island Line 25. tammikuuta 2019 Land Transport Authority (LTA) ilmoitti, että Ang Mo Kion asema rakennetaan osana Cross Island Linea. Asema rakennetaan osana ensimmäistä vaihetta (CRL1), johon kuuluu 12 asemaa Aviation Parkin ja tämän aseman välillä. Sen odotettiin valmistuvan vuonna 2029. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja CRL1:n valmistumispäivää siirrettiin vuoteen 2030. Sopimus Ang Mo Kion Cross Island Linen aseman ja siihen liittyvien tunnelien suunnittelusta ja rakentamisesta myönnettiin Gammon Construction and Engineering Pte:lle. 20. heinäkuuta 2021. Aseman rakennustyöt alkoivat vuoden 2021 lopussa, ja se valmistuu vuonna 2030. Lähteet Aiheesta muualla Kuvia tai muita tiedostoja aiheesta Ang Mo Kion metroasema Wikimedia Commonsissa Ang Mo Kion metroasema Singaporen liikennelaitoksen sivuilla (englanniksi)